“ศบค.” เผยไทยติด “โควิด” เพิ่ม 6 ราย มาจาก 4 ประเทศ ดันยอดป่วยสะสม 3,628 คน
“ศบค.” เผยไทยติด “โควิด” เพิ่ม 6 ราย มาจาก 4 ประเทศ ดันยอดป่วยสะสม 3,628 คน
“ศบค.” เผยไทยติด “โควิด” เพิ่ม 6 ราย มาจาก 4 ประเทศ ดันยอดป่วยสะสม 3,628 คน
9 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 9 ต.ค.63 เมื่อเวลา 11.00 น. ระบุ พบผู้ป่วยรายใหม่เพิ่ม 6 ราย มาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,628 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 690 ราย มีผู้ป่วยที่รักษาหายเพิ่ม 2 ราย รักษาหายแล้ว 3,441 ราย ยังรักษาตัวอยู่ในโรงพยาบาล 128 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย
สำหรับผู้ติดเชื้อ 6 รายนี้ รายแรกเดินทางมาจากเนปาล เป็นนักศึกษาหญิงสัญชาติเนปาล อายุ 23 ปี เข้าพัก Organization Quarantine ใน จ.ปทุมธานี
รายที่ 2 มาจากนอร์เวย์ เป็นชายสัญชาติลิทัวเนีย อายุ 29 ปี เข้าพัก Alternative State Quarantine ในกรุงเทพฯ
รายที่ 3-4 มาจากสหรัฐอเมริกา เป็นนักศึกษาหญิงไทย อายุ 21 ปี และชายไทย อายุ 23 ปี เข้าพัก State Quarantine ในกรุงเทพฯ
ส่วนรายที่ 5 และ 6 มาจากเมียนมา เป็นชายไทย 1 ราย อายุ 43 ปี อาชีพพนักงานบริษัท และหญิงไทย 1 ราย อายุ 47 ปี อาชีพพนักงานบริษัท เข้าพัก Local Quarantine ใน จ.ตาก